ДИРЕКТИВА 2009/155/ЕО НА КОМИСИЯТА
от 30 ноември 2009 година
за изменение на Директива 91/414/ЕИО на Съвета по отношение на степента на чистота на активното вещество метазахлор
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1, втора алинея, второ тире от нея,
като има предвид, че:
(1)
След проведеното разглеждане на документация, по време на което Обединеното кралство беше определено за докладваща държава-членка, с Директива 2008/116/ЕО на Комисията (2) активното вещество метазахлор беше включено в приложение I към Директива 91/414/ЕИО. По отношение на посоченото вещество в Директива 2008/116/ЕО се определя максимално допустимо съдържание от 0,01 % за толуен като производствен примес. Това съдържание се основаваше на спецификацията, представена от нотификатора.
(2)
Нотификаторът поиска изменение на Директива 91/414/ЕИО за повишаване на това максимално допустимо съдържание до 0,05 %. Той предостави необходимата информация в подкрепа на искането си. На 2 февруари 2009 г. докладващата държава-членка представи добавка (3) към проектодоклада за оценка, в която се стига до заключението, че максимално допустимо съдържание от 0,05 % не води до никакъв риск в допълнение към рисковете, които вече са взети предвид в доклада за преглед на Комисията за посоченото вещество.
(3)
Поради това максималното допустимо съдържание като производствен примес за метазахлор следва да бъде увеличено до 0,05 %.
(4)
Следователно е целесъобразно Директива 91/414/ЕИО да бъде съответно изменена.
(5)
Тъй като настоящата директива следва да започне да се прилага от същата дата като Директива 2008/116/ЕО, настоящата директива следва да влезе в сила във възможно най-кратки срокове.
(6)
Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩАТА ДИРЕКТИВА:
Член 1
В ред 223 (метазахлор) от приложение I към Директива 91/414/ЕИО, в колона 4 (чистота) думите „0,01 %“ се заменят с думите „0,05 %“.
Член 2
Държавите-членки приемат и публикуват не по-късно от 31 януари 2010 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и предоставят таблица на съответствието между тези разпоредби и настоящата директива.
Те прилагат тези разпоредби от 1 февруари 2010 г.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 3
Настоящата директива влиза в сила в деня на публикуването ѝ в Официален вестник на Европейския съюз.
Член 4
Адресати на настоящата директива са държавите-членки.
Съставено в Брюксел на 30 ноември 2009 година.